Zucchero Fornaciari Zucchero, pseudònemo de Adelmo Fornaciari , el ze un cantaudor e muzicante italian. Anoverà fra i prinsipałi esponenti del blues in Italia, inte'l arco de pì de trent'ani de carièra el ga otenjùo un respetabiłe suceso comersiałe, vendendo pì de 60 milion di dischi tra àlbun e sìngołi; łe so tournée mondiałe e łe frecuenti cołaborasion co artisti afermai a łiveło intarnasionałecofà Andrea Bocelli, Eric Clapton, Joe Cocker, Miles Davis, B.B. King, Luciano Pavarotti, Sting e Paul Youngga contribuìo in mezura considerevołe a zlargar ła so popołarità oltre i confini italiani. Adelmo Fornaciari ze nasesto a Reggio Emilia, pì presizamente inte ła frasion de Roncocesi, el 25 de setenbre 1955, da Giuseppe Fornaciari e Rina Bondavalli . El pseudonemo Zucchero deriva dal soranome che ghe ze stà dazesto da na mestra de łe ełementari. Cresùo in una realtà rurałe de provinsia, el ze stà tesarà da ła sosietà calcistega de'l Calcio Reggiana come portier inte ła scuadra dei pulsini. Inte'l 1968 ła fameja se ga trasferìa da Roncocesi a Forte dei Marmi, indove Adelmo frecuenta ła scòła media infarior. Tre ani pì tardi, inte'l 1971, ła fameja Fornaciari se ga trasferìa da novo, sta vòlta ad Avenza, un cuartier de Carara, indove Zucchero el ga frecuentà l'I.T.I.S. "Galileo Galilei". Diplomato cofà perito ełetrònego, ła so grandda pasion par i anemałi ło gaveva spenzesto a iscrivarse a l'univarsità inte ła facoltà de veterinaria; dopo aver suparà trentanove ezami so sincuantun el ga abandonà i studi par dedicarse a ła mùzega. A insenjarghe i primi rudimenti de chitara ze stà un só conpanjo de univarsità statunitense. Durante ła łonga gaveta el ga zvolzesto vari łaori tra i cuałi el tornidor, el ługanegher e il fornaio. Tra el 1968 e'l 1978 el ga sonà co racuanti grupi: "I Duca" , primo grupo da èło fondà, el trio "Amici del mare" , che ga cołaborà come coristi a'l 45 ziri de "Paolo Barberi e'l Piano Verticale", ezordio asołuto in sała d'insizion, "I Monatti", "Le Nuove Luci" , "Sugar & Daniel", "I Decals" e "Sugar & Candies" . De 'ste canson drioman el ga reciapà alcuni versi de , inte'l ritorneło de e , co un testo in italian e'l tìtoło canbià in . Inte'l 1979 el ga scrivesto ła mùzega de ła canson , par l'àlbun del cantaudor Rinaldo Del Monte e par Fred Bongusto. Inte'l 1980 el ga formà el grupo "Taxi" e inte'l 1981, ano de nasita de ła primozenita Alice, el se ga clasifegà primo a'l Festival de Castrocaro co'l brano , a par merito co Fiordaliso. Ła só prima cołaborasion inportante ła ze stà Michele Pecora, insénbre al cuało el ga reałizà el brano de gran suceso . Zucchero ga ripercoresto tuti i avenimenti pì senjifegadivi de ła só infansia e adołesensa, che speso i ga portà a ła stezura de na partegołar canson, oltre a cuełi rełativi a ła só sucesiva cariera de cantante afermà, inte'l łibro autobiogràfego del 2011. Inte'l 1982 el ga ezordìo al Festival de Sanremo, prezentando ła canson , co ła cuała el ze zonzesto penùltemo in finałe davanti a Vasco Rossi, ùltemo co , e anca cofà produtor de'l brano , cantà da Stefano Sani. L'ano sucesivo el ga partesipà par ła segonda volta a'l Festival dei Fiori inte'l 1983, co'l brano , ametùo a ła faze finałe, ma che no'l ga avesto suceso. El ze stà anca autor de ła segonda canson clasifegà, , cantà da Donatella Milani e de altri tre brani de ła rasenja.